贈淨上人
作者：釋德洪
朝代：宋

paragraphs: 金華上人牧羊伴，來尋江南好山看。
西湖毛骨漱秋光，野鶴精神照冰段。
嗟余塵事苦相覊，槁項蒼顔老路岐。
二年來往南州浦，古寺閒行三見之。
生涯初不受塵垢，到客跏趺聽秋雨。
玉軸已閒經半掩，銀葉未寒煙一縷。
雲泉佳處包當解，未暇從人覓錢買。
不嫌高笑常垢汙，與子俱載歸東吳。